**Յոսեֆ Շագալ** (բնկօրինակ անուն՝ *Օսիպ Շյոգոլև*) (մարտի 25, 1949(1949-03-25), Բաքու, Ադրբեջանական ԽՍՀ, ԽՍՀՄ), հրեա քաղաքական գործիչ, լրագրող, գրող, Քնեսեթի 17-րդ գումարման պատգամավոր։

Կենսագրություն
--------------

Յոսեֆ Շագալը ծնվել և մեծացել է Բաքվում, որտեղ էլ անց է կացրել կյանքի մեծ մասը։ Ավարտել է Ադրբեջանի Լենինի անվան մանկավարժական համալսարանի պատմության ֆակուլտետը։ СТВ-ին տված հարցազրույցում պատմել է, որ Սովետական բանակում ծառայել է 169-րդ հրաձգային դիվիզիայում (ԲԽՍՀ, Մինսկի շրջան) որպես գնդացրորդ և ծառայության ժամանակ նույնիսկ ցրտահարվել է։

Իսրայել վերադառնալուց առաջ նա աշխատել է Բաքվում որպես հանրապետական «Երիտասարդ Ադրբեջան» թերթի բաժնի վարիչ։ Նա 1990 թվականին հայրենադարձ է եղել։

Իսրայելում 10 տարի աշխատել է առաջատար ԶԼՄ-ներում, այդ թվում՝ «Շաբաթվա նորություններ», «Մեր երկիրը», եղել է «24 ժամ» և «Պանորամա» ամսագրերի գլխավոր խմբագիրը, ինչպես նաև հանդիսանում է «Ռեսպուբլիկա» ամսագրի (Ռիգա) ստեղծողը և գլխավոր խմբագիրը (1997—1999): 2002-2006 թվականներին աշխատել է «Իսրայել պլյուս» հեռուստաալիքում։

Լինելով բնիկ Բաքվեցի Յոսեֆ Շագալը ընտրվեց «Իսրայել-Ադրբեջան» Միջազգային ասոցիացիայի նախագահ (2007 թվական)։ 2006—2009 թվականներին նա գլխավորել է «Իսրայել-Ադրբեջան» միջխորհրդարանական հանձնաժողովը։

2011 թվականի մարտին ատրգործնախարար Ավիգտոր Լիբերմանը Բելառուսի Հանրապետությունում Իսրայելի դեսպանի պաշտոնում առաջադրեց Շագալի թեկնածությունը, իսկ հոկտեմբերին նա կառավարության կողմից հաստատվեց այդ պաշտոնում։

Բելառուսում դեսպան եղած ժամանակահատվածում Շագալը պարբերաբար խոսել է քաղբանտարկյալներին վերաբերվող խնդիրների մասին 2014 թվականի փետրվարի 6-ին Յոսեֆ Շագալը RTV հեռուստաալիքին տված հարցազրույցում նշեց, որ ըստ Իսրայելի դիրքորոշման Բելառուսում քաղբանտարկյալներ չկան, բայց կան քրեական հոդվածներով դատապարտվածներ, ովքեր քարեր են նետել երկրի խորհրդարանի վրա։ Սակայն Իսրայելի ԱԳՆ-ն հայտարարեց, որ դեսպանի խոսքերը չեն համապատասխանում Իսրայելի պաշտոնական դիրքորոշման հետ։

2014 թվականի սեպտեմբերի 19-ին Մինսկում Բելառուսի և Իսրայելի միջև ստորագրվեց երկկողմ վիզային ռեժիմի վերացման համաձայնագիրը, որից հետո Շագալը բազմիցս հանդես է եկել համաձայնագրի ուժի մեջ մտնելու ժամկետի վերաբերյալ անիրատեսական ենթադրություններով (չաշխատող հղում)
,  Archived 2015-06-12 at the Wayback Machine.: Առանց վիզային ռեժիմը ուժի մեջ է մտել 2015 թվականի նոյեմբերի 26-ին։

2015 թվականի հուլիսին Իսրայելի վարչապետի գրասենյակի լրատվական ծառայությունը հայտարարեց, որ Յոսեֆ Շագալը Իսրայելի մի շարք այլ դեսպանների հետ միասին շուտով հետ է կանչվելու։ Դա պատահեց 2015 թվականի օգոստոսի վերջին.:

Քաղաքական գործունեություն
-------------------------

Հայտնի է որպես իսրայելա-ադրբեջանական քաղաքական և տնտեսական հարաբերությունների զարգացման ակտիվ կողմնակից։ Երկու անգամ (2007, 2009) ուղեկցել է Իսրայելի արտաքին գործերի նախարարին Ադրբեջանի Հանրապետություն կատարած այցի ժամանակ։ Ադրբեջանա-իսրայելական հարաբերությունների զարգացման մեջ մեծ ներդրում ունենալու համար 2011 թվականին Յոսեֆ Շագալը Ադրբեջանի նախագահի հրամանով պարգևատրվել է երկրի պետական շքանշանով։ Նա մեծ դեր ունի Իսրայելի և Ադրբեջանի միջև առկա առկա ռազմավարական դաշնակցային հարաբերությունների հաստատման գործում։

Շագալը ակտիվ կերպով դեմ է արտահայտվում Քնեսեթի կողմից հայոց ցեղասպանության ընդունմանը։ Նա համարում է, որ ցեղասպանության ճանաչումը Իսրայելի կողմից անտեղի քայլ է։ Ըստ Շագալի դա կվատացնի Թուրքիայի և Ադրբեջանի հետ Իսրայելի հարաբերությունները, որն էլ կունենա իր բացասական ազդեցությունը այդ երկրներում բնակվող հրեաների վրա։ Շագալը հասավ նրան, որ Հայոց ցեղասպանության ճանաչման հարցը քննարկվել է Քնեսեթի արտաքին քաղաքականության և պաշտպանության հանձնաժողովի փակ նիստում, որի արդյունքում նախագիծը մերժվեց։ Այս ամենի պատճառով տարաձայնություններ սկսվեցին Շագալի և պատգամավոր Զեև Էլկինի («Քադիմա») հետ։ Երկու պատգամավորների բուռն քննարկումները արտացոլվեցին մամուլում։

Գրական աշխատանքներ
------------------

«ՊԱԿ-ը սմոքինգով» շարքի երեք վեպերի հեղինակն է («Մի մեռնիր երջանկությունից», «Կինը «Մերիոտ» հյուրանոցից» և «Արտասահմանյան նոստալգիա»)։ Վաճառված գրքերի քանակը գերազանցել է երկու միլիոն օրինակ առաջին վեպը թարգմանվել է անգլերեն, գերմաներեն, բուլղարերեն, լատվիերեն, լեհերեն և այլ լեզուներով։

Շագալը հանդիսանում է 16 սերիայից բաղկացած «ՊԱԿ-ը սմոքինգով» սերիալի սցենարի հեղինակը։

Награды
-------

* Բարեկամության շքանշան (Ադրբեջան)

Ծանոթագրություններ
------------------

1. 1 2  חה"כ יוסף שגל — Knesset.
2. ↑  Новый посол Израиля служил пулеметчиком в Уручье — Хартия'97 :: Новости из Беларуси, Минск
3. ↑  Депутат Кнессета Шагал Йосеф
4. ↑  Под Новый год белорусы утвердили Йосефа Шагала
5. ↑  Пять скандалов, связанных с послом Израиля Йосефом Шагалом
6. ↑  "Израиль за неделю: гость — Йосеф Шагал, посол Израиля в Белоруссии". Արխիվացված է the original 2017 թ․ սեպտեմբերի 30-ին. Retrieved 2020 թ․ հունիսի 8. `{{cite web}}`: no-break space character in `|title=` at position 25 (help)
7. ↑  "МИД Израиля дезавуировал слова посла в Минске Йосефа Шагала". *newsru.co.il*. 16.92.2014.
8. ↑  Рубинчик, Вольф (29.04.2015). "Лучше бы жевали..." *belisrael.info*. belisrael.info.
9. ↑  Коган Александр (28.07.2015). "Нетаниягу забыл: Россия, Беларусь и Казахстан остаются без израильских послов". *izrus.co.il*.
10. ↑  "Посол Шагал покидает Беларусь". Sputnik Беларусь. Retrieved 2015 թ․ դեկտեմբերի 28.
11. ↑  Мнения | Йосеф Шагал меняет смокинг на мундир дипломата(չաշխատող հղում)
12. ↑  Дискуссия о геноциде армян привела к скандалу между «русскими» депутатами кнессета
13. ↑  Распоряжение Президента Азербайджанской Республики o награждении группы лиц за заслуги в развитии азербайджанской диаспоры

Արտաքին հղումներ
----------------

* А вы бывали в газовой камере, господин Шагал?
* Стратегический характер азербайджано-израильских отношений